Deep learning methods for data analysis
Creators: name: Πασσαλής, Νικόλαος Χ.
Publisher: name: Aristotle University of Thessaloniki
Year: 2018
Subjects: Βαθιά Μάθηση
Ανάλυση Δεδομένων
Μάθηση Αναπαραστάσεων
Μεταφορά Γνώσης
Deep Learning
Data Analysis
Feature Learning
Knowledge Transfer

description: Οι πρόσφατες εξελίξεις στον τομέα της Βαθίας Μάθησης (Deep Learning) παρείχαν ισχυρά εργαλεία ανάλυσης δεδομένων. Παρόλα αυτά, η μεγάλη υπολογιστική πολυπλοκότητα των μεθόδων Βαθιάς Μάθησης περιορίζει σημαντικά τη δυνατότητα εφαρμογής τους, ειδικά όταν οι διαθέσιμοι υπολογιστικοί πόροι είναι περιορισμένοι. Επιπλέον, η ευελιξία πολλών μεθόδων Βαθιάς Μάθησης περιορίζεται σημαντικά από την αδυναμία τους να συνδυαστούν αποτελεσματικά με κλασικές μεθόδους Μηχανικής Μάθησης. Η κύρια στόχευση της παρούσας διδακτορικής διατριβής είναι η ανάπτυξη μεθόδων Βαθιάς Μάθησης οι οποίες θα μπορούν να χρησιμοποιηθούν αποτελεσματικά για την επίλυση διαφόρων προβλημάτων ανάλυσης δεδομένων (κατηγοριοποίηση, ομαδοποίηση, παλινδρόμηση, κτλ.) με τη χρήση διαφορετικών δεδομένων (εικόνα, βίντεο, κείμενο, χρονοσειρές), ενώ ταυτόχρονα αντιμετωπίζουν αποτελεσματικά τα παραπάνω προβλήματα. Για τον σκοπό αυτό, πρώτα αναπτύχθηκε μία νευρωνική επέκταση του μοντέλου του Σάκου Χαρακτηριστικών (Bag-of-Features), η οποία συνδυάστηκε με πολλούς διαφορετικούς εξαγωγείς χαρακτηριστικών (feature extractors), συμπεριλαμβανομένων Βαθιων Συνελιτικών Νευρωνικών Δικτύων (Deep Convolutional Neural Networks). Αυτό επέτρεψε τη σημαντική αύξηση και της ακρίβειας των δικτύων, όσο και της αντοχής τους σε μεταβολές στην κατανομή εισόδου, καθώς και τη μείωση του πλήθους των παραμέτρων που απαιτούνται σε σύγκριση με ανταγωνιστικές μεθόδους. Στη συνέχεια, προτάθηκε μία μέθοδος μάθησης αναπαραστάσεων η οποία είναι ικανή να παράγει αναπαραστάσεις προσαρμοσμένες για το πρόβλημα της ανάκτησης πληροφορίας, αυξάνοντας σημαντικά την επίδοση των αναπαραστάσεων στα αντίστοιχα προβλήματα. Έπειτα, προτάθηκε μία ευέλικτη και αποδοτική μέθοδος μεταφοράς γνώσης (knowledge transfer), η οποία είναι σε θέση να “αποστάξει”' τη γνώση από ένα μεγάλο και περίπλοκο νευρωνικό δίκτυο σε ένα γρηγορότερο και μικρότερο. Η αποτελεσματικότητα της προτεινόμενης μεθόδου διαπιστώθηκε με τη χρήση πολλών διαφορετικών πρωτοκόλλων αξιολόγησης. Επίσης, διαπιστώθηκε ότι το πρόβλημα μείωσης διάστασης (dimensionality reduction) μπορεί να εκφραστεί ως ένα πρόβλημα μεταφοράς γνώσης από μία κατάλληλα ορισμένη Συνάρτηση Πυκνότητας Πιθανότητας (Probability Density Function, PDF) σε ένα μοντέλο Μηχανικής Μάθησης με τη χρήση της μεθόδου που περιγράφηκε προηγουμένως. Έτσι είναι εφικτό να οριστεί ένα γενικό πλαίσιο (framework) μείωσης διάστασης, το οποίο επίσης συνδυάστηκε με μοντέλα Βαθιάς Μάθησης, ώστε να εξάγει αναπαραστάσεις βελτιστοποιημένες για προβλήματα ομαδοποίησης. Τέλος, αναπτύχθηκε μία βιβλιοθήκη ανοικτού κώδικα η οποία υλοποιεί την παραπάνω μέθοδο μείωσης διάστασης, καθώς και μία μέθοδο σταθεροποίησης της σύγκλισης στοχαστικών τεχνικών βελτιστοποίησης αρχιτεκτονικών βαθιάς μάθησης.
description: Recent advances in Deep Learning (DL) have provided powerful tools for various data analysis tasks. However, DL methods suffer from high complexity, hindering their successful application when limited computational resources are available, while combining them with traditional machine learning methods is not always a straightforward task, further limiting their flexibility. The primary focus of this Ph.D. thesis is to develop DL methods that can tackle a wide range of different data analysis tasks (classification, clustering, regression, etc.) using any kind of data (image, video, text, time series), while overcoming the aforementioned limitations. First, a neural generalization of the Bag-of-Features model is proposed and combined with various feature extractors, including Deep Convolutional Neural Networks, increasing the accuracy of the networks and providing much better invariance to distribution shifts, while greatly reducing the number of parameters of the model over the competitive methods. Then, a representation learning method, that produces retrieval-oriented representations by adhering to the cluster hypothesis, is proposed, allowing for significantly improving the retrieval performance. Furthermore, an efficient and flexible knowledge transfer method, that can effectively distill the knowledge encoded in a large and complex neural network into a smaller and faster one, is proposed and evaluated under various setups. Next, the problem of dimensionality reduction is formulated as a knowledge transfer problem, where the knowledge is to be transferred from an appropriately defined Probability Density Function (PDF) into a machine learning model and the aforementioned knowledge transfer method is further extended providing a generic dimensionality method. The proposed framework is also combined with deep learning models to derive a manifold-based representation learning method that can provide representations optimized for clustering tasks. Finally, an open-source library that implements the developed dimensionality reduction framework was developed and it is presented in this thesis, along with a temporal averaging method that can improve the convergence of stochastic optimization methods.